
ПРАВИЛНИК ЗА ДЕЙНОСТТА

НА ДГ „ПРОЛЕТ”,
С. ЯГОДОВО ЗА УЧЕБНАТА 2026/ 2027 ГОДИНА




Настоящият правилник е приет на заседание на педагогическия съвет с Протокол № 1/14.09.2026год. и е утвърден със Заповед № 894 - ПД – 09- 13/ 15.09.2026 год.

ОБЩИ ПОЛОЖЕНИЯ

Чл.1
С този правилник се уреждат организацията и ръководството на ДГ „Пролет“,
правата, задълженията и отговорностите на педагогически, административен, медицински, помощен и обслужващ персонал, организацията на възпитателната работа, правата и задълженията на родителите и децата.
Чл.2
ДГ “Пролет” е публична общинска собственост /чл.302 от ЗПУО/ разположена на територията на община Родопи, с. Ягодово, ул. „Изгрев“ №20, в която се отглеждат, възпитават и обучават деца от яслена възраст до постъпването им в І клас. Децата са разпределени в 1 яслена група и 4 възрастови групи, както следва:
· Яслена група – 1бр.
· I – ва група – 1 бр.
· II - ра група – 1 бр.,
· Трета възрастова група – 1 бр.,
· Четвърта възрастова група – 1 бр.
Финансира се от бюджета на Община „Родопи“ бюджет и е публична общинска собственост. Има символи, седалище, адрес, собствен печат, данъчен номер и шифър по БУЛСТАТ-ЕИК. Детската градина създава условия за нормалното физическо и психическо развитие на децата.
Чл.3
ДГ,,Пролет” има право да :
1. Притежава собствено недвижимо и движимо имущество и да се разпорежда с него;
2. Предоставя собствени движими вещи и недвижими - имоти под наем, реализира поименни компенсационни бонове и компенсаторни записи, извършва квалификационна и творческа дейност, образователни и други услуги, ако това не е във вреда на образователно-възпитателния процес и при спазване на санитарно-хигиенните изисквания;
3. Няма право да се разпорежда самостоятелно с бюджетните си средства;
4. Да патентова и продава продукти от своята дейност;
5. Да определя вътрешната си организация, символи, ритуали и униформено облекло /ЗПУО – Обн., ДВ, бр.79 от 13.10.2015г., в сила от 01.08.2016г./
6. Да определя начина на приемане на децата в съответствие с нормативните актове; /ЗПУО от 01.08.2016г./
7. Да определя организацията, методиката и средствата на обучение и възпитание;
8. Да издава документи за завършена подготвителна група
· Удостоверение за завършена подготвителна група
· Удостоверение за преместване на дете от подготвителна група
9. Да се сдружава с юридически лица от страната и чужбина и сключва договори за участие в международни програми и проекти, без да нарушава държавните интереси.
Чл.4
/чл.24, ал.1 от ЗПУО/
Детското заведение носи отговорност за :
1. Изпълнението на държавните образователни стандарти, засягащи дейността на ДЗ.
2. Създаването на условия за опазването живота и укрепване здравето на децата по време на обучението и възпитанието им, както и на територията на ДЗ.

3. Законосъобразното изразходване на бюджетните средства предоставени от ПРБ и опазването на материално - техническата си база.
4. Извършването на дейности и прояви, които противоречат на законите в страната, ограничават правата и свободите на личността или нарушават учебно - възпитателния процес .
Чл.5
/Чл. 24, ал.1, 2, /
1. ДГ „Пролет”е подготвителна институция в системата предучилищното образование, в която се отглеждат, възпитават и обучават деца от 3-годишна възраст до постъпването им в I клас.
2. Постъпването на децата в ДГ се осъществява целогодишно.
3. Децата постъпват в ДГ не по – рано от учебната година, която започва в годината на навършването на тригодишната им възраст.
4. В ДГ „Пролет“ може да се приемат деца за отглеждане, възпитание, социализация и обучение на две годишна възраст/ поради наличие на ДЯ/.
5. ДГ „Пролет” е задължена да приема деца със СОП и/или с хронични заболявания / ЗПУО – 01.08.2016 г./
6. Броят на групите и броят на децата в група се определят от директора на ДГ след съгласуване с педагогическия съвет в съответствие с ДОС за финансирането на институциите и ДОС за физическата среда и библиотечното осигуряване на детските градини /чл. 60, ал.1 от ЗПУО/.
7. Възпитанието и обучението на децата в ДЗ се организира и провежда в съответствие с държавното образователен стандарт за предучилищното възпитание и подготовка и осигурява готовност на децата за училище /ЗПУО – 01.08.2016 г./.
8. Процесът на ПО е подчинен на прилагането на програмна система като част от стратегията за развитието на ДГ /Наредба №5/ 03.06.2016г.- ДОС за ПО/.
Чл.6
/чл.69, ал.1, 2 от ЗПУО/
Детската градина осигурява за децата условия за :
1. Придобиване на съвкупност от компетентности /ДОС предучилищно образование/ – знания, умения, отношения необходими за успешното преминаване на децата към училищно образование.
2. Процесът на ПУО е подчинен на прилагането на програмна система като част от стратегията за развитие на ДГ.
3. Приоритетна задача е усвояването и формирането на общочовешки и национални ценности, добродетели и култура;
4. Развитие на индивидуалността и стимулиране на творческите заложби;
5. Духовно, физическо и социално развитие и здравословен начин на живот;
6. Изграждане на свободна, морална и инициативна личност, която като български гражданин уважава законите, правата на другите, техния език, религия и култура;
Чл.7
/Чл. 171 от ЗПУО/
Децата в детската градина се отглеждат, възпитават и обучават при условия, които гарантират:
1. Равни възможности за физическо, духовно и социално развитие;
2. Техните права, свобода и сигурност;
3. Зачитане на достойнството им, уважение и любов към детето;
4. Възпитание в дух на разбирателство, мир и толерантност;

5. Приобщаване към националните традиции и културните ценности.
Чл.8
1. ДГ „Пролет“е с 1 бр. яслена група и 4 бр. целодневни групи и капацитет деца, съобразно списъчен състав на 4 детски групи към 15.09.2026 г. - 117 деца.
Чл.9
1. В детското заведение не се допуска налагането на идеологически и религиозни доктрини на децата, както и дискриминация на основата на пол, народност, етническа принадлежност и религия.

ГЛАВА ІІ

ПРИЕМ НА ДЕЦАТА ТАКСИ


Чл.10


1. В ДГ „ Пролет” се приемат деца целогодишно при наличието на свободни места информация за които се съдържа в сайта на Община „Родопи“.
2. В ДЗ в група се приемат до 3 деца със специални образователни потребности.
3. Групите по т.2 се формират с минимален брой деца.
В ДЗ обучението и възпитанието на децата със специални образователни потребности се осъществява съгласно ДОС за приобщаващото образование /В сила от 27.10.2017 г. Приета с ПМС № 232 от 20.10.2017 г. Обн. ДВ. бр.86 от 27 Октомври 2017г., изм. и доп. ДВ. бр.105 от 18 Декември 2018г., изм. ДВ. бр.101 от 27 Декември 2019г., изм. и доп. ДВ. бр.48 от 26 Май 2020 г., изм. и доп. ДВ. бр.92 от 27 Октомври 2020г., изм. ДВ. бр.91 от 2 Ноември 2021г./
4. В ДЗ, ако има приети деца със специални образователни потребности, със заповед на директора издадена до 01.09. за съответната учебна година, считано от 01 септември всяка година се определя екип, който се състои от: председател - учител на група, и членове: ресурсен учител, психолог, логопед, втори учител на групата и медицинското лице на ДГ. В работата на екипа участват родителите или настойниците на детето, както и други специалисти при необходимост.
5. Екипът по т.5 извършва оценка на образователните потребности, проследява динамиката в развитието на деца със специални образователни потребности и разработва индивидуални образователни програми за тяхното обучение, възпитание и развитие. Тези програми се утвърждават от директора на детската градина.
6. В детската градина се приемат деца със следните здравни документи, издадени от съответния териториален здравен орган:
а/ здравно - профилактична карта на детето, попълнена от личния лекар; б/ талон за здравословното състояние на детето издаден в деня на издаване на медицинската бележка;
в/ медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина;
г/ еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;

д/ изследвания на кръв и урина, извършени в едноседмичен срок преди постъпване на детето в детска ясла;
е/ данни от личния лекар, че на детето са извършени задължителните имунизации за възрастта съгласно Наредба № 15 от 2005 г. за в Република България.
7. В ДЗ не се приемат деца с липсващи за възрастта им приеми на задължителните за Република България имунизации.
8. Деца, боледуващи от инфекциозни и вирусни заболявания, се приемат след пълното им оздравяване и представяне на медицински документи по чл.9.
9. При отсъствие на детето от детската градина повече от 2 месеца се представят- еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози.
10. Децата от подготвителните групи, записани в ДЗ, могат да отсъстват само здравословни или по други уважителни причини, удостоверени с документ от компетентен орган, както и по семейни причини.
· Отсъствията на децата по семейни причини през учебно
време е допустимо за не повече от 15 дни за съответната учебна година с писмено	уведомяване	от	родителите	в	срок,	ДО	3	ДНИ	ПРЕДИ
ОТСЪСТВИЕТО НА ДЕТЕТО /чл.10, ал.1, 2, 3 Наредба №5/03.06.2017г. /
· Извън случаите по отсъствие на децата от подготвителните
групи е допустимо и за времето на ваканциите, определени в училищното образование за съответната година със заповед на министъра на образованието и науката.
Чл.11
/чл.8, ал.1 от ЗПУО/
Подготовката на децата за училище три години преди постъпването им е задължителна и се извършва в подготвителна група към детската градина или в училище по избор на родителите.
Чл.12
Децата от подготвителна група в приети в детската градина могат да се преместват в подготвителна група в друга детска градина или училище, при което директорът издава удостоверение за преместване на дете от подготвителна група/ № 3-97.


Чл.13



Чл.14


1. За отглеждане, възпитание и обучение на децата в ДГ родителите или настойниците НЕ СЕ заплащат такси съгласно Решение № 243 прието с Протокол № 07 от 28.08.2021 г. на Общински съвет „Родопи“.

/чл.19, ал. 1, 2, 3 от ЗПУО/
1. В детската градина се извършват допълнителни педагогически услуги по желание на родителите срещу заплащане съобразно интересите и потребностите на детето. За организирането и провеждането на тези дейности се изготвят вътрешни правила, които са приложени към настоящия правилник.
/Приложение №1





Чл.15
2. 
Преподавателите по съответните дейности трябва да представят на директора заверени копия и оригинали за сверяване на: Трудов договор към съответната фирма, диплома за правоспособност по съответната дейност и заверена лична здравна книжка.

Броят на децата в група се определя с наредба на Министъра на МОН и Директора на ДЗ, съгласувано на педагогически съвет в съответствие с ДОС – Наредба № 5/ 03.06.2016г  Изм. ДВ бр. 77 от 2020г., изм. и доп. ДВ. бр.85 от 2 Октомври 2020г., доп. ДВ. бр.95 от 6 Ноември 2020г., изм. и доп. ДВ. бр.75 от 10 Септември 2021г., изм. и доп. ДВ. бр.12 от 11 Февруари 2022г.

Чл.16
Условия и критерии за прием:
1. Съобразно приета с Решение № 4 с Протокол № 1/ 19.01.2022 год. Наредба за записване, отписване и преместване на деца в общинските детски градини на територията на Община Родопи.
2. Всички деца кандидатстващи за прием в ДГ „Пролет“ подават заявление
/Приложение №1/ с всички необходими данни до директора като получават входящ номер.
Чл.17
1. Децата се отписват от детската градина:
· по желание на родителите с подадено писмено заявление
· при постъпване в І клас с подадено писмено заявление
· записано дете, което не е постъпило по неуважителни причини до 1 месец в ДГ от посочената дата в Приложение № 2 отпада от писъка на групата и се отразява от директора като отписано
· Децата от ДЯ и Първа група възрастова група се отписват от ДЗ при следните случаи:
· При отсъствие за период по - дълъг от 2 месеца, без писмено уведомяване на родителите
Чл.18
1. Постъпването в І клас става в годината на навършване на 7 годишна възраст на детето, считано от 15 септември.
2. При завършване на подготвителна група в детската градина, на детето се издава Удостоверение за завършена подготвителна група. В удостоверението за завършена подготвителна група се описва динамиката в развитието на детето и се определя готовността му за постъпване в I клас.
3. В удостоверението за завършена Четвърта група за подлежащи на задължително обучение при необходимост се правят препоръки за насочване на детето към подходящи форми за допълнителна работа през началния етап на основното образование, включително допълнително обучение за усвояване на книжовния български език.
4. При отписване на дете от Четвърта възрастова група се издава удостоверение за преместване на дете от подготвителна група, което се регистрира в ЕДСД, вписват се страница и № от книгата за подлежащите на задължително обучение деца до 16 – год. възраст.
5. Отложените от постъпване в I клас деца се приемат повторно в ДЗ при подадено заявление от родителите, копие от Протокола на диагностичната комисия към РУО на МОН и при наличие на свободни места.

ГЛАВА ІІІ

РАБОТНО ВРЕМЕ

Чл.19
Детското заведение работи целогодишно от понеделник до петък от 07.00  часа до
18.30  часа.
Чл.20
Децата се приемат от 700 до 830 часа и се взимат от 1600 до 1830 часа. Приемането и предаването на детето стават лично между родителя и учителя.
Чл.22
1. Родители, които желаят децата им да се взимат от ДГ от други лица, попълват декларация и представят нотариално заверено пълномощно /за разведени родители с присъдено попечителство/.
2. В случай, че родителят по спешност се налага да вземе детето си на обяд, попълва ЗАЯВЛЕНИЕ /типова бланка/ за вземане на обяд при учителите по групи и се подписва, че е взел детето.
3. Родителят е длъжен да напуска веднага детското заведение, след като е предал или е взел детето си от учителя. Индивидуални разговори с учителя на групата се провеждат сутрин до идването на първите деца и вечер след изпращането на всички деца, както и на обяд, ако желае разговор с екипа на групата.
4. В началото на всяка учебна година, на първата родителска среща след запознаване с всички вътрешни документи - правилници, инструкции, етичен кодекс и др., родителят попълва Декларация за запознаване с условията за отглеждане и възпитание на детето му в ДЗ/декларацията е по образец на заведението/
ГЛАВА ІV
МЕДИЦИНСКО И ЗДРАВНО ОБСЛУЖВАНЕ
Чл.23
Общината осигурява здравното обслужване и сигурността на децата в детската градина.
Чл.24
1. Здравното обслужване се извършва от медицинско лице, назначено от кмета на Община ,,Родопи“.
2. Неговите задължения са конкретизирани в длъжностна характеристика, изготвена от кмета на Община Родопи.
3. В детското заведение има оборудван 1 медицински кабинет и спешен шкаф за неотложна долекарска помощ, снабден с лекарствени средства, консумативи и превързочни материали.
4. Даването на каквито и да било специфични лекарствени средства на нуждаещи се деца, се осъществява само от мед. лице, след поискано от родителите съгласие.
5. Медицинската сестра на детското заведение осъществява контрол, самостоятелно и съвместно с комисия за спазване на хигиенните изисквания регламентирани в Наредба № 3 на МЗ от 05.02.2007 г., изм. и доп. ДВ. бр.53 от 8 Юли 2022 г. за здравните изисквания към детските градини и спазването на Наредба №6 /10.08.2011 г. на МЗ за здравословно хранене на децата на възраст




Чл.25

от 3 до 7 години в детски заведения, Наредба №9/16.09.2011 г. на МЗХ за специфичните изисквания към безопасността и качеството на храните, предлагани в детските заведения и училищата.

Контролът върху изпълнение на задълженията на медицинското лице се осъществява от директора на детското заведение, при нарушения от страна на медицинското лице или отказ за изпълнение на поставени от директора задачи, директорът писмено информира кмета Община ,,Родопи“.

ГЛАВА V
ОБРАЗОВАТЕЛНО – ВЪЗПИТАТЕЛНИЯТ ПРОЦЕС /ОВП/
Чл.26
/ чл.69 от ЗПУО/
1. ОВП е дело на педагогическия, непедагогическия и медицинския персонал в детската градина и се осъществява на базата на изискванията на ДОС.
2. ДОС определя равнищата на необходимата общообразователна подготовка и създават условия за:
· изграждане на свободна, морална и инициативна личност, която като български гражданин уважава законите, правата на другите, техния език, религия и култура;
· задоволяване на индивидуалните интереси и потребности и придобиване на широка обща култура;
· усвояване на основни научни понятия и принципи за интегриране на минал опит с нови знания от различни области на науката и практиката;
· избор на варианти за подготовка според възможностите на децата и ДЗ;
· развитие на материалната, културната и екологичната среда на детската градина;
3. Държавните образователни стандарти се отнасят за:
3.1. организацията на дейностите в предучилищното образование;
3.2. изискванията към прилагането на програмна система;
3.3. механизмът за взаимодействие между участниците в процеса на предучилищното образование.
3.4. степента на образование, общообразователния минимум и учебния план
3.5. учебното съдържание
3.6 усвояването на книжовния български език
3.7. системата за оценяване
3.8. професионалното образование и обучение
3.9. придобиването на квалификация по професии
3.10. обучението на деца със специални образователни потребности и/или с хронични заболявания;
3.11. учебниците и учебните помагала;
3.12. документите за системата на народната просвета;
3.13. извънкласната и извънучилищната дейност;
3.14. учителската правоспособност и квалификация;
3.15. материално-техническата база;
3.16. здравното обслужване;
3.17. безопасните условия на възпитание, обучение и труд;
3.18. научното, информационното и библиотечното обслужване;

3.19. едногодишната издръжка на деца и ученици в държавните и общинските детски градини, училища и обслужващи звена;
3.20. нормирането и заплащането на труда в системата на народната просвета;
3.20. инспектиране на системата на предучилищното и училищно образование.
4. Животът на децата в ДЗ се организира съобразно техните възрастови и индивидуални потребности, като се осигурява време за игри, занимания, хранене, сън, дейности, като децата се предпазват от физическа и психическа преумора, от субективни и обективни опасности.
5. Обстановката в детската градина се организира съобразно възрастовите особености на детето, като се създават достъпни свободни зони, подтикващи детето към дейност и самостоятелна изява, избор на материали, игри, експериментиране, информация
6. Подготовката на детето за училище се извършва в подготвителните групи в ДЗ на книжовен български език.
7. Цялостната дейност за учебната година в ДЗ, се планира в Годишен План , който се приема на педагогически съвет и се утвърждава със заповед на директора.
УЧИТЕЛИ/ МЕД. СЕСТРИ
Чл.27
/Чл. /
1. Учителят/медицинските сестри	в яслена група/ детската група организира и провежда възпитанието и обучението на децата.
2. В детското заведение длъжностите са:
1.1. „мед. сестра“ /яслена група/
1.2. ,,Педагог‘‘ -ясла
1.3. "учител"
1.4. "старши учител"
3. Длъжностите по т. 1.2 и 1.3 се заемат от лица с придобито висше образование на образователно - квалификационна степен "бакалавър" или "магистър“.(изм. - ДВ, бр. 51 от 2009 г.)
4. Условията и редът за заемането на длъжностите по т.1 се определят съгласно държавното образователно изискване за медицинска/ учителската правоспособност и квалификация. ( изм. - ДВ, бр. 51 от 2009 г.)
5. Всички учители по групи, изготвят седмично и месечно разпределение по образователните направления, съобразно ДОС за ПО, които спазват през учебната година.
6. Екипи по групи:

	ГРУПА
	УЧИТЕЛИ / МЕД. СЕСТРИ И ПОМ.ПЕРСОНАЛ
(име, фамилия, длъжност)

	Яслена група
	1. Наташа Крачунова – ,,мед. сестра“
2. Камелия Джиджева – ,,педагог “
3. Илиана Филипова - „помощник - възпитател”
4. Дарина Рускова – „помощник – възпитател“

	I група
,,СЛЪНЦЕ‘‘
	1. Гергана Качакова -„ старши учител ДГ”
2. Гинка Вълчева -„  учител ДГ”
3. Мария Стоянова  -„помощник - възпитател”




	Втора ПГ 
,,МИКИ МАУС‘‘
	1. Христина Василева – „старши учител ДГ”
2. Николина Гуделова – ,,ст.учител ДГ“
3. Елена Томова- ,, помощник - възпитател “

	Трета ПГ
,,ЩУРЧЕ‘‘
	1. Елена Касабова-„ старши учител ДГ”
2. Златка Алексиева -„ учител ДГ”
3.  Сребрина Пенчева-„помощник - възпитател”

	Четвърта ПГ
,,Калинка‘‘
	1. Илинка Пандурова – „старши учител ДГ”
2. Янка Терзийска– ,, учител ДГ“
3. Ирина Трифонова - ,, помощник - възпитател “


7. Директорът на детската градина в рамките на бюджета на Община „Родопи“, диференцира възнагражденията на учителите по показатели и критерии, разработени от комисия, в зависимост от приноса в учебно-възпитателната работа на учителя през учебната година, при условие, че не са налице ограничения за увеличаване на разходите за работни заплати.
Чл.28
/Чл. 219 от ЗПУО/
Длъжността мед. сестра ДЯ/ учител не могат да заемат лица, които :
· са осъдени на лишаване от свобода с влязла в сила присъда за умишлено престъпление
· са лишени от право да упражняват професията си
· страдат от заболявания и отклонения, които застрашават живота или здравето на децата, определени с наредба на министъра на образованието, и науката, съгласувана с министъра на здравеопазването
Чл.29
1. Обществеността, административните органи, децата и родителите изразяват почит и уважение към учителите.
2. Административните органи и обществеността оказват помощ и съдействие на учителите за провеждане на ефективна възпитателна и образователна дейност.
3. Учители, постигнали високи резултати при възпитанието и обучението на децата се поощряват с грамоти и с други награди, а дейността им се популяризира и получава обществено признание.
Чл.30
/Чл. 219, ал.1 от ЗПУО/
Учителят/ мед. сестра ДЯ има следните права:
1. Да бъдат зачитани правата и достойнствата им.
2. Свободно да определя методите и средствата за провеждане на образователно- възпитателния процес, като активно използва интерактивни методи на преподаване и възможностите на информационните и комуникационните технологии.
3. Да участва при избора на учебни помагала, по които ще се провежда обучението в неговата група.
4. Да получава информация по въпроси, свързани с изпълнение на служебните му задължения, както и за възможностите за повишаване на професионалната му квалификация.
5. Да повишава образованието и професионалната си квалификация.
6. Да участва във формиране на политиките за развитие на ДГ.
7. Да използва материално - техническа база на детското заведение за изпълнение на служебните си задължения.
Чл.31

/Чл. 219, ал.2 от ЗПУО/
 Учителят/ мед. сестра ДЯ има следните задължения:
1. Да изпълнява нормата за задължителна преподавателска работа и другите задължения, включени в длъжностната му характеристика.
2. Да преподава учебния материал на книжовен български език, да общува с децата на книжовен български език и да ги подпомага да усвояват книжовно - езиковите норми.
3. Да уведомява своевременно директора, когато се налага да отсъства от работа, за осигуряване на заместник.
4. Да участва в работата на педагогическия съвет и да изпълнява неговите решения.
5. Да изпълнява предписанията и препоръките на органите, осъществяващи методическа дейност и контрол в системата на народната просвета.
6. Да опазва живота и здравето на децата по време на образователно- възпитателния процес и на други дейности, организирани от детската градина.
7. Да поддържа и повишава професионалната си квалификация.
8. Да информира устно на общи и индивидуални срещи родителите, за развитието на детето им, за възникнали проблеми, както и за уменията му за общуване и интегриране в средата, да ги насочва към форми за допълнителна работа с оглед възможностите, потребностите и желанията на детето при зачитане на тяхното право да вземат решения.
9. Да не пуши, да не внася и да не употребява алкохол в детската градина , както и извън нея - при провеждане на мероприятия и дейности, в които участват деца.
10. Да се явява на работа с облекло и във вид, които съответстват на положението му на учител и на добрите нрави.
11. Да не внася в детската градина оръжие, както и други предмети, които са източник на повишена опасност.
12. Индивидуалните срещи с родителите да осъществява във време, удобно за учителя или в друго удобно за двете страни време, за да не се нарушава УВП, в случай, че тези срещи стават тогава.
13. Да познава и спазва изискванията по всички нормативни актове - КТ, ЗПУО, ДОС за предучилищното образование /Наредба №5/03.06.2016г., Конвенция на ООН за правата на детето, етичен кодекс за работа с деца, длъжностни характеристики, правилници, наредби, вътрешни правила, закони и др., които касаят пряката му работа с деца и родители.

/Чл. 220 от ЗПУО/
14. Учителят/ мед. сестра ДЯ не може да нарушава правата на детето, да унижава личното им достойнство, да прилага форми на физическо и психическо насилие върху него.
15. Учителят няма право да използва мобилен телефон по време на: педагогически съвещания, педагогически съвети, родителски срещи, квалификационни форми и други мероприятия, в които пряко участва и с това нарушава работата на съответната форма и на колегите си.
Чл.32
1. Учителят е длъжен да не допуска в работата си пряка или непряка дискриминация, основана на пол, народност, етническа принадлежност и религия. Ако учителят съзнателно подпомогне извършването на актове на дискриминация, носи отговорност по силата на Закона за защита срещу дискриминацията.


2. Учителите нямат право да предоставят образователни услуги срещу заплащане при наличие на конфликт на интереси. /Приложение №3/
Чл.33
На учителят/ мед. сестра ДЯ се дължи почит и уважение от
децата, родителите, административните органи и обществеността. Накърняването на достойнството и авторитета на учителя е недопустимо. 
Чл.34
/Чл. 221 от ЗПУО/
1. Детската градина създава условия на учителите да повишават професионалната си квалификация в организирани форми на обучение и чрез самостоятелна подготовка.
2. Средствата за повишаване професионалната квалификация на учителите се осигуряват от държавния бюджет, ако се въвеждат нови или се променят съществуващите ДОС.
3. За запознаването с всички свои задължения, права и отговорности по настоящия правилник, всеки учител попълва и подписва декларация за запознаване с тези условия в началото на всяка учебна година.

ГЛАВА VІ

УПРАВЛЕНИЕ НА ДЕТСКОТО ЗАВЕДЕНИЕ


Чл.35
/чл.257, ал.1 от ЗПУО/
Органи на управление в системата на предучилищното и училищно образование са МОН, РУО, Министъра на образованието и науката и директора на детската градина.


ДИРЕКТОР

Чл.36
/Чл. 257 от ЗПУО
1. Директорът, като орган за управление на детската градина:
1.1. Организира, контролира и отговаря за цялостната дейност; спазва и прилага държавните образователни стандарти;
1.2. Осигурява безопасни условия за възпитание, обучение и труд;
1.3. Представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;

1.4. Сключва и прекратява трудови договори с учителите, служителите и работниците в детската градина по реда на Кодекса на труда;
1.5. Обявява свободните места в бюрата по труда и в регионалните управления по образованието в 3-дневен срок от овакантяването им;
1.6. Награждава и наказва учители и служители в съответствие с Кодекса на труда, Закона за народната просвета и с този правилник;

1.7. Организира приемането на децата , обучението и възпитанието им в съответствие с ДОС;
1.8. Подписва и подпечатва документите за преместване на деца от подготвителна група, за завършена подготвителна група, съхранява печата на детското заведение;
1.9. Съдейства на компетентните органи за установяване на нарушения по ЗПУО;
1.10. Контролира и отговаря за правилното водене и съхраняване на задължителната документация;
1.11. Осигурява условия за здравно - профилактична дейност в детската градина;
1.12. Изготвя /утвърждава длъжностно разписание на персонала и утвърждава поименно разписание на длъжностите и работните заплати;
2. Директорът на детската градина е председател на педагогическия съвет и осигурява изпълнение на решенията му.
Чл.37
Длъжността директор се заема на основата на конкурс при условия и ред определени от КТ и чл.257 от ЗПУО
Чл.38
При отсъствие на директора за срок по-дълъг от 30 календарни дни кметът на общината сключва трудов договор с друго лице за временно изпълняващ длъжността “директор”. Чл.39.
При отсъствие на директора за срок по-малък от 30 календарни дни, той определя със заповед свой заместник от педагогическия персонал.
Чл.40
Директорът няма право:
-да предприема действия, противоречащи на закона, решенията на МОН, КТД, педагогическия съвет;
-да насърчава с преки действия или бездействия мероприятия и дейности, които вредят работата, имиджа и реда в детското заведение;
-да не допуска политическа дейност и символика, пропагандиране на партийни, шовинистични и религиозни идеи извън официално признатите на територията на детското заведение;
-да сключва договори и споразумения, които не са в компетенцията му и задължават други органи и организации;
-да изразходва нецелесъобразно и незаконосъобразно финансови средства;
-да използва служебното си положение за лично облагодетелстване и постигане на користни професионални, политически и идеологически цели;
-да бездейства при критични ситуации;
-да използва недемократични методи и средства на управление;

ПЕДАГОГИЧЕСКИ СЪВЕТ

Чл.42
/чл.263, ал.1 от ЗПУО/
Педагогическият съвет на ДЗ е специализиран орган и като такъв орган за разглеждане и решаване на основни педагогически въпроси:
1. Приема стратегия /план за развитие на детското заведение за 4 години с приложени към нея план за действие и финансиране;
2. Приема правилника за дейността на ДГ;
3. Приема ГОДИШЕН план за дейността на ДЗ;
4. Приема формите на обучение;
5. Приема учебен план за ДГ;

6. Приема учебни планове за индивидуална форма на обучение /ако има такава/;
7. Приема учебни планове за подготвителна група и седмичните разпределения по групи;
8. Приема мерки за повишаване качеството на образованието в ДГ;
9. Определя дейностите извън ДОС и приема програми за осъществяването им, както и вътрешни правила за извършване на допълнителни дейности над ДОС: /Приложение
№1
10. Утвърждава символи и ритуали след съгласуване с Обществен съвет, родителски активи или с родители на децата от детското заведение;
11. Приема програма за превенция на ранно напускане на училище /ДГ;
12. Приема програма за предоставяне на равни възможности и за приобщаване на децата от уязвими групи;
13. Периодично, два пъти в годината проследява и обсъжда нивото на успеваемост на децата /диагностика/;
Чл.43
1. Педагогическият съвет включва в състава си учителите и другите специалисти с педагогически функции.
2. В състава на педагогическия съвет с право на съвещателен глас могат да участват представители на обществения съвет, председателят на училищното настоятелство /ако има такова/ и медицинското лице, което обслужва детската градина .
Чл.44
1. Педагогическият съвет се свиква най-малко веднъж на два месеца от директора. Извънредно заседание се свиква по писмено искане до директора на най-малко 1/3 от числения му състав.
2. Решенията се приемат с обикновено мнозинство при присъствието на не по-малко от 2/3 от числения му състав.
3. Решенията на педагогическия съвет могат да се отменят от самия съвет с квалифицирано мнозинство (2/3 от гласовете на присъстващите)
Чл.45
За всяко заседание на ПС се води протокол от секретар, определен със заповед на директора, който се изготвя до 3 дни след заседанието и се съхранява в класьор.
Чл.46
Работата на ПС се планира в ГКП. Дневният ред се обявява три дни преди заседанието и може да се измени.


ГЛАВА VII

РОДИТЕЛИ И ДЕЦА

Чл.47
Детската градина осъществява процеса на подготовка, обучение и възпитание на децата във взаимодействие и сътрудничество с родителите.
1. Родителите имат следните права:
1.1. Периодично да получават информация за успеха и развитието на децата им в образователно-възпитателния процес, за спазването на дисциплината, уменията им за общуване с децата от групата и учителите и интегрирането им в среда;
1.2. Да се срещат с учителите в определено приемно време или в друго удобно за двете страни време;

1.3. Да участват в родителските срещи /чл. 39, ал.2 от ДОС Наредба № 5/ 03.06.2016 г.;
1.4. Да изразяват мнение и да правят предложения за развитие на детската градина;
1.5. Да присъстват и при желание от тяхна страна да бъдат изслушани, когато се решават въпроси, които засягат права и интереси на детето;
1.6. Да участват в училищното настоятелство;
1.7. Да бъдат консултирани по въпроси, свързани с възпитанието на децата им от специалист, за което ДЗ им оказва необходимото съдействие;
1.8. Да посещават групата на своето дете при спазване на определени от детската градина изисквания;
1.9. Да изразяват предпочитания и желания относно детето си, без да уронват престижа и авторитета на който и да е член от персонала на детското заведение;
1.10. Да участват в избора на родителски актив или училищно настоятелство, да се включват в работата им и да подпомагат дейността им;
2.  Родителите имат следните задължения:
2.1. Да осигуряват редовното посещение на детето в детското заведение;
2.2. Да се запознаят с ПВТР, с правилника за дейността на детската градина и с всички други нормативни актове , за което попълват декларация по образец на детската градина;
2.3. Да не допускат явяването на детето в детското заведение в облекло или във вид, които не отговарят на добрите нрави;
2.4. Редовно да се осведомяват за успеха и развитието на детето в образователно- възпитателния процес, за спазването на дисциплината, за уменията му за общуване с децата и учителите и интегрирането му в средата;
2.5. Да се явяват в детската градина, когато важни причини налагат това и бъдат поканени от учителя или директора;
2.6. Да полагат грижи за детето си в съответствие със Семейния кодекс и Конвенцията на ООН за защита правата на детето, ЗЗД и др. нормативни актове;
2.7. Да спазват Правилника за дейността на детската градина, Правилника за вътрешния трудов ред и останалите нормативни актове в заведението;
2.8. Да предават и взимат детето си лично от учителя на групата;
2.9. При невъзможност да вземат детето си в рамките на работното време лично, това да става с писмена декларация до учителя и документ за самоличност на упълномощеното лице - член на семейството , роднини или приятели, които ще взимат детето;
2.10. Да уведомяват за отсъствия по реда, определен с този правилник;
2.11. Ежедневно да проверяват децата за паразити и да носят отговорност за това, че не са информирали учителя за заболявания на детето, водещи до сериозни последствия;
2.12. Деца, боледуващи от инфекциозни и вирусни заболявания не се приемат до пълното им оздравяване и предаване на медицинска бележка, отговорност носят родителите;
2.13. Да пазят доброто име на детското заведение, както и да съдействат за опазване на материалната база; /Приложение №4
Чл.48
/чл.171, чл.172 от ЗПУО/

Права на детето:
1. Да бъдат обучавани и възпитавани в здравословна, безопасна и сигурна среда;
2. Да бъдат зачитани като активни участници в образователния процес;
3. Да получават обща и допълнителна подкрепа за личностно развитие
3. Да изразява и реализира свободно предпочитанията си относно дейности, игри и деца;
4. Да не унижава личното достойнство на връстниците си, да не упражнява физическо, психическо или вербално насилие върху тях.
5. Да получава библиотечно – информационно обслужване;
6. Да бъдат поощрявани с морални и материални награди;


ГЛАВА VІІІ

ЗАДЪЛЖИТЕЛНА ДОКУМЕНТАЦИЯ

Чл.49
В детската градина се издават или водят следните документи:
1. Книга за решенията на педагогическия съвет;
2. Книга за регистриране заповедите на директора;
3. Книга за контролната дейност на директора;
4. Книга за регистриране на проверките на контролните органи на МОН;
5. Дневник за входяща кореспонденция;
6. Дневник за изходяща кореспонденция;
7. Книга за регистриране на дарения;
8. Свидетелство за дарение;
9. Летописна книга ;
10. Книга за санитарното състояние;
11. Дневник за група, подготвителна група;
12. Удостоверение за преместване на дете от подготвителна група;
13. Удостоверение за завършена подготвителна група;
14. Книга за заповедите за храна;
15. Книга за подлежащите на задължително обучение деца до 16 годишна възраст;
17. Регистрационна книга за издадените удостоверения;
18. Сведение за организацията на дейността в детската градина за учебната година
/Списък – образец №2 /;
19. Отчетни и счетоводни документи;
21.Ревизионна книга за вписване на констатации и предписания на контролните органи за спазване на трудовото законодателство. Воденето и съхраняването на всеки от горепосочените документи, условията и редът за приемане, отчитане и унищожаване на документи с фабрична номерация се извършва при спазване на Наредба № 8 от 11 август 2016 г. за информацията и документите за системата на предучилищното и училищното образование - ДВ, бр. 66 от 23 август 2016 г., в сила от 23.08.2016 г. за документите за системата на предучилищното и училищно образование. Служителите отговорни за воденето на задължителните документи се определят със заповед на директора.

ГЛАВА ІX
ФИНАНСИРАНЕ

Чл.50
1. Финансирането на дейности в общинските детски градини се осъществява със средства от държавния бюджет чрез МОН и чрез бюджета на Община „Родопи“ .
2. Размерът на средствата по т.1 се определя съгласно държавното образователно изискване за едногодишната издръжка на деца в общинските детски градини и списъчен брой на записаните деца за съответната учебна година.
3. Чрез държавния и общинския бюджети се осигуряват средства за: заплати, осигурителни вноски, хранене, учебници и поддържане на материално- техническата база.

ГЛАВА X

ХРАНЕНЕ

Чл.51
1. В детската градина/ яслена група храната се приготвя на място в кухня съобразно "Сборник с рецепти и наръчник за хранене на децата от 0 до 3 годишна и от 3 до 7 годишна възраст" (изд. "Техника", София, 2004 г.) съобразена с изискванията на Агенцията по безопасност на храните – гр. Пловдив и се спазват изискванията на НАSSР система, като се спазва и Наредба № 6 от 10.08.2011г. за здравословно хранене на децата на възраст от 3 до 7 години в детски заведения,Наредба № 9/16.09.2011 на МЗХ за специфичните изисквания към безопасността и качеството на храните, предлагани в детските заведения и училищата.
2. Седмичното меню е изготвено от комисия в състав – мед. сестра и се утвърждава от директора.
3. При празнуване на рождени дни, именни дни и други поводи, се забранява внасянето на торти и всякакви други хранителни продукти в детското заведение.




ГЛАВА XI

ПОМОЩНО-ОБСЛУЖВАЩ ПЕРСОНАЛ

Чл.52
Правата и задълженията на помощно обслужващия персонал се определят съгласно Кодекс на труда, длъжностните характеристики и Правилника за вътрешния трудов ред на ДГ.
Чл.53
За изпълнението на трудовите си задължения и възложената работа, обслужващия персонал се отчита на директора и ЗАС

ЗАКЛЮЧИТЕЛНИ РАЗПОРЕДБИ
1. Настоящият Правилник за дейността на детската градина е изготвен на основание на ЗПУО, ДОС, ЗЗД, Конвенцията на ООН, Наредбите и всички действащи нормативни актове в системата на предучилищното и училищно образование.
2. Настоящият правилник е приет на заседание на педагогически съвет с Протокол
№1/14.09.2026г. и е утвърден със Заповед № 334-РД-09- 13/14.09.2026г. Актуализира се при промяна на нормативната база.
3. Правилникът  може  да  бъде  променян  само  от  органа,  които  го  е гласувал-
педагогически съвет.
4. Педагогическия съвет взема всички други решения по въпроси, неуредени с този правилник.
5. Този правилник е задължителен за спазване от всички служители, родители, деца.
6. С този правилник са запознати всички гореспоменати лица за което са попълнили и подписали декларация по образец на ДЗ.
7. Неизпълнението на правилника се счита за неспазване на трудовата дисциплина и довежда до дисциплинарна отговорност спрямо КТ и други нормативни актове.
8. Влиза в сила от момента на неговото подписване и се актуализира при промяна на нормативните документи.
Приложения към настоящия правилник:
ПРИЛОЖЕНИЕ №1
Вътрешни правила за провеждане на дейностите над ДОС
ПРИЛОЖЕНИЕ №2
Вътрешни правила за разкриване, регистриране и докладване на сигнали за слабости, корупция и измами
ПРИЛОЖЕНИЕ №3
Изисквания и рамка към детското портфолио в ДГ „Пролет“.
ПРИЛОЖЕНИЕ №4
Правила за провеждане на детските туристически пътувания с обща цена за ДГ
„Пролет“
ПРИЛОЖЕНИЕ №5
Вътрешни правила за създаването, устройството и дейността на обществения съвет към ДГ”Пролет”.

